
Cymorth gyda CV



Mae sawl math o CV ac mae'n gallu bod yn anodd gwybod pryd i hepgor gwybodaeth wahanol ond nod y daflen hon  yw eich helpu i ddatblygu'r wybodaeth a'r gallu i greu a theilwra CV. 
Pethau i'w gwneud ac i beidio â'u gwneud ar CV 
	Gwneud
	Peidio â Gwneud

	Gwnewch yn siŵr eich bod yn targedu eich CV i bob swydd unigol. Gwiriwch ba fanylion sydd ar CVs yn eich sector
	Peidiwch â dweud celwydd. Byddwch yn onest ac yn wrthrychol.  Efallai y cewch eich holi am eich CV yn fanwl yn ystod y cyfweliad

	Parwch y sgiliau sydd gennych â'r sgiliau y mae'r cyflogwr yn chwilio amdanynt. Gallwch wneud hyn trwy adolygu'r disgrifiad swydd
	Peidiwch â defnyddio’r un CV ar gyfer eich holl geisiadau – targedwch y cyflogwr a rôl y swydd!

	Gwnewch y CV yn HAWDD I'W DDARLLEN, bydd CV deniadol yn tynnu sylw cyflogwyr.
	Peidiwch ag ysgrifennu curriculum vitae ar frig eich CV.

	Rhowch sylw i sillafu a gramadeg: efallai na fydd eich CV yn cyrraedd y cam nesaf os oes camgymeriadau ynddo.
	Peidiwch ag ysgrifennu brawddegau disgrifiadol hir, cadwch nhw'n gryno ac i'r pwynt.

	Rhowch enghreifftiau penodol i ddangos eich sgiliau. Cofiwch pwy, beth, pryd a sut.
	Peidiwch â bod yn anobeithiol. Ceisiwch osgoi unrhyw eiriau negyddol, gwyleidd-dra ffug neu gyfeiriadau e - bost amhriodol.

	Gwnewch yn siŵr eich bod yn cael rhywun i WIRIO eich CV cyn cyflwyno'ch cais.
	Peidiwch â chynnwys ffotograff oni bai eich bod yn gwneud cais am swydd yn y proffesiwn modelu neu actio. 



Cynllun CV
Wrth benderfynu pa gynllun i'w ddefnyddio, meddyliwch bob amser am berthnasedd a thargedu.  Rhowch yr wybodaeth fwyaf perthnasol amdanoch chi a'ch pwyntiau gwerthu mwyaf sy'n ymwneud â'r swydd, yn agos at ddechrau eich CV.  Yn aml, mae'n syniad da rhoi eich hun yn esgidiau'r cyflogwyr – pe byddech chi'n gyflogwr, beth fyddech chi am ei weld ar CV ymgeiswyr?  Peidiwch â chymryd yn ganiataol y bydd cyflogwr yn gwybod pa sgiliau sydd gennych na sut y gwnaethoch eu dangos, cofiwch gynnig cyd - destun i enghreifftiau. 
CV Cronolegol
Dyma'r CV sy’n cael ei ddefnyddio amlaf, yn enwedig os mai eich pwynt gwerthu mwyaf mewn cysylltiad â'r swydd sydd wedi'i hysbysebu yw eich profiad gwaith ac addysg berthnasol. 
· Mae'n rhestru addysg, gwaith a phrofiad arall mewn trefn wrthdro, gan ddechrau gyda'r diweddaraf yn gyntaf.
· Bydd y sgiliau a ddatblygwyd yn cael eu plethu i gorff y CV yn hytrach nag mewn adran ar wahân. 
CV seiliedig ar sgiliau 
Mae'r math hwn o CV yn pwysleisio'r sgiliau sydd eu hangen ar gyfer y swydd mewn adran benodol, bydd manylion am addysg a phrofiad gwaith yn fyr.
· Mae'r cynllun hwn yn well os oes gennych brofiad gwaith cyfyngedig ond yn gallu dangos tystiolaeth o'r set sgiliau gofynnol. Er enghraifft: sgiliau cyfathrebu, gweithio mewn tîm a rheoli amser drwy eich gradd, gwaith rhan amser neu wirfoddol. 
· Mae'n ddefnyddiol i bobl sy’n newid gyrfa a allai fod â llawer o brofiad ond sydd am ddangos sut mae eu sgiliau'n berthnasol i swydd wahanol. 
Penawdau a Threfn CV
Nid oes templed 'addas i bawb' o ran CV; gall yr hyn rydych chi'n ei roi i mewn neu'n ei adael allan newid yn dibynnu ar y swydd rydych chi'n gwneud cais amdani.
· Manylion  / personol
· Proffil /amcan gyrfa
· Addysg
· Profiad gwaith perthnasol
· Profiad gwaith ychwanegol / Arall
· Sgiliau 
· Gwybodaeth / swyddi â chyfrifoldeb a/neu gyflawniadau ychwanegol
· Diddordebau
· Tystlythyron




Gwerthu eich hun
[image: 10,900+ Key Point Stock Photos ...]COFIWCH: Cyn i chi ysgrifennu eich CV, mae'n bwysig iawn eich bod yn gallu myfyrio ar bwy ydych chi a pha sgiliau a phrofiad y gallwch eu cynnig.  Rhowch eich pwyntiau gwerthu unigryw yn agos at frig eich CV bob amser. Ychwanegwch nhw yn eich proffil neu amcan gyrfa ac os yw'n bosibl, gwnewch nhw’n berthnasol i'r swydd rydych chi'n gwneud cais amdani. 
Edrychwch ar y darn o hysbyseb isod:
Dylai ymgeiswyr fod yn unigolion trefnus sydd ag awydd i ddysgu a datblygu ym maes marchnata uniongyrchol.  Nid oes angen unrhyw brofiad yn y maes, gan y bydd hyfforddiant llawn yn cael ei ddarparu. Serch hynny, mae'n rhaid bod gan ymgeiswyr agwedd gwydn a phositif,  eu bod yn gallu cwrdd â therfynau amser ac yn gallu gweithio o dan bwysau gydag ystod o randdeiliaid.  Dylai ymgeiswyr hefyd fod yn chwaraewyr tîm da, gyda sgiliau gweinyddol cadarn, a bod yn gyfforddus mewn amgylchedd cyfrifiadurol. 
Sefydlwch ba sgiliau y mae'r cyflogwr eu heisiau:
O'r hysbyseb hon gallwch sefydlu bod y cyflogwr wedi gosod rhai meini prawf allweddol , sef yr hyn y mae angen i'ch CV ei gyfateb. Dogfennwch eich tystiolaeth a'ch sgiliau cyflogadwyedd / trosglwyddadwy.  Efallai nad hon yw'r fersiwn derfynol, ond bydd yn darparu fframwaith da i weithio ohoni. Isod mae dadansoddiad o'r meini prawf allweddol  y soniodd yr hysbyseb swydd amdanynt: 
	Sgiliau sy'n ofynnol o'r hysbyseb swydd
	Tystiolaeth

	Awyddus i ddysgu a datblygu
	Datblygu sgiliau a gwybodaeth berthnasol trwy fy ngradd
Cyrsiau hyfforddi a fynychwyd trwy waith, yn ymdrin â sgiliau gwasanaeth cwsmeriaid effeithiol a gweithgareddau hyrwyddo.
Cwblhau profiad gwaith drwy'r brifysgol, yr ysgol neu'r coleg 

	Agwedd Bositif
	Helpu i ffurfio cymdeithas myfyrwyr newydd
Trefnu, hyrwyddo a marchnata'r gymdeithas a chael 25 o aelodau newydd
Cymryd rhan mewn gwaith gwirfoddol a threfnu digwyddiad codi arian

	Gallu cwrdd â therfynau amser
	Cwrdd â therfynau amser lluosog ar aseiniadau trwy gydol fy astudiaethau
Gweithio i dargedau heriol yn fy swydd ran - amser.

	Sgiliau gweinyddol a TG
	Defnyddiwr profiadol o Word ar gyfer fy aseiniadau
Profiadol wrth lunio a chyflwyno gyda PowerPoint
Profiad o ddefnyddio Excel ar gyfer cofnodi data a thrin data ar gyfer aseiniadau a hefyd creu taflen ddata ar gyfer digwyddiad codi arian. 



Anfon eich CV

Cyn i chi anfon eich CV gwnewch yn siŵr:
· Bod eich CV yn cynnwys yr holl fanylebau swydd
· Nad yw'n cynnwys unrhyw wallau sillafu na gramadegol
· Bod cynllun clir da gyda chysondeb

Os ydych chi'n atodi CV gwnewch yn siŵr:
Eich bod chi'n defnyddio Arial math safonol, Times New Roman ac ati...
· Eich bod yn cadw’r prif ffont rhwng maint 10 a 12
· Bod yn bosibl argraffu’r CV mewn fformat cymwys. 

Tystlythyrau
Gofynnwch am ganiatâd eich canolwyr bob amser (dylech ofyn bob amser). Diweddarwch eich canolwyr am y ceisiadau rydych yn gwneud cais amdanynt fel y gallant ymateb i geisiadau yn gyflym.  Ceisiwch roi cymaint o amser â phosibl i'ch canolwyr. 

Cymorth pellach
Os oes angen rhagor o help arnoch neu os hoffech wneud apwyntiad gyda chynghorydd gyrfaoedd, cysylltwch â'r tîm gyrfaoedd: careers@uwtsd.ac.uk 

